تورکیه میللی ساوونما ناظیرلیگی هدف‌لرین دقیق نیشان آلینا‌راق وورولدوغونو گؤسترن هاوا حرکاتی گؤرونتولرینی پایلاشیب.
تورکیه میللی ساوونما ناظیرلیگی‌نین توییتر حسابیندان هاوا قوه‌لری قوموتانلیغی طرفیندن رئال‌لاش‌دیریلان هاوا حرکاتی‌نین گؤرونتولری پایلاشیلیب و یازیلیب: "هاوا قوه‌لریمیز طرفیندن ایجرا ائدیلن هاوا حرکات‌لاری اؤز ساحه‌سینده متخصص پرسنل طرفیندن بؤیوک دقت و احاته‌لی حاضیرلیق مدتیندن سونرا حیاتا کئچیریلیب. قروپ ایشیله بیرلیکده گلن موفقیتین ان کونکرت نمونه‌سی ایسه هدف‌لرین دوزگون نیشان آلینا‌راق وورولماسی‌دیر".
سؤزوگئدن گؤرونتولر تورکیه میللی ساوونما ناظیرلیگی‌نین توییتر حسابیندان پایلاشیلیب.
